Greek Legal Document

Category: 331

Content:
22. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 277 της 13/23 Απρ. 1982 (ΦΕΚ Α΄ 49) Υπαγωγή στην ασφάλιση του Κλάδου Παροχών Ασθενείας σε είδος του ΙΚΑ των ασφαλισμένων του Ταμείου Ασφαλίσεως Ναυτικών Πρακτόρων και Υπαλλήλων και των Μελών οικογενείας τους. Ασφαλιστέα πρόσωπαΈναρξη και έκταση παροχών Άρθρ.1.-1.Από της ισχύος αυτού του Π.Δ/τος, υπάγονται στην υποχρεωτική ασφάλιση του Κλάδου Παροχών Ασθενείας σε είδος του ΙΚΑ, οι κατά κύρια ασφάλιση, ασφαλισμένοι στον Κλάδο Συντάξεως του Ταμείου Ασφαλίσεως Ναυτικών Πρακτόρων και Υπάλληλων (ΤΑΝΠΥ) και τα μέλη της οικογενείας τους. 2.Τα παραπάνω πρόσωπα δικαιούνται μετά από εξάμηνο από της ισχύος αυτού του Δ/τος, τις ίδιες σε έκταση αντίστοιχες παροχές, που χορηγούνται και προς τους ασφαλισμένους του ΙΚΑ και με τις ίδιες προϋποθέσεις.  (Αντί για τις σελ. 1871-1880.04 Σελ. 1871(α) Τεύχος Ε123-Σελ. 83 Ταμείο Ασφαλίσεως Ναυτικών Πρακτόρων και Υπαλλήλων(ΤΑΝΠΥ) 39.Ο.γ.17-22 Έναρξη καταβολής εισφορών Άρθρ.2.-1.Από την έναρξη ισχύος αυτού του Π.Δ/τος, οι ασφαλιζόμενοι στον Κλάδο Παροχών Ασθενείας, σε είδος του Ι.Κ.Α., σύμφωνα με τα παραπάνω, ασφαλισμένοι του Ταμείου Ασφαλίσεως Ναυτικών Πρακτόρων και Υπαλλήλων, έχουν υποχρέωση καταβολής μηνιαίας εισφοράς, ίσης προς αυτή που προβλέπεται κάθε φορά από το άρθρ. 25 του Α.Ν. 1846/1951 για τον ασφαλισμένο και τον εργοδότη, που υπολογίζεται με βάση το τεκμαρτό ημερομίσθιο της ασφαλιστικής κλάσης του Ι.Κ.Α., που θα ορίζεται κάθε φορά με απόφαση του Υπουργού Κοινωνικών Υπηρεσιών, μετά από γνώμη του Δ.Σ. του Ι.Κ.Α. (παρ. 2 του άρθρ. 23, Νόμ. 1027/ 80). 2.Οι παραπάνω εισφορές, θα συνεισπράττονται από το Ταμείο Ασφαλίσεως Ναυτικών Πρακτόρων και Υπαλλήλων με την εισφορά του Κλάδου Συντάξεων του Ταμείου και θ’ αποδίδονται στο Ι.Κ.Α. μέχρι το τέλος του επόμενου μήνα από την είσπραξή τους (παρ. 3, εδάφ. πρώτο, άρθρ. 23 Νόμ. 1027/80). 3.Οι διατάξεις της νομοθεσίας του Ταμείου Ασφαλίσεως Ναυτικών Πρακτόρων και Υπαλλήλων, για την είσπραξη των εισφορών, την επιβάρυνση αυτών σε περίπτωση καθυστερήσεως καταβολής και την παραγραφή των αντίστοιχων αξιώσεων, εφαρμόζονται ανάλογα και στις εισφορές αυτές (παρ. 3, εδάφ. δεύτερο, άρθρ. 23, Νόμ. 1027/80). 4.Κατ’ εξαίρεση, όσοι από τους ασφαλισμένους της παρ. 1 του άρθρ. 1 αυτού του Π.Δ/τος, δικαιούνται, εξ ιδίου δικαιώματος παροχές ασθενείας από άλλο Ασφαλιστικό Οργανισμό, μπορούν με δήλωσή τους, που θα υποβάλουν στο ΤΑΠΝΥ μέσα σε 3 μήνες από την ισχύ αυτού του Π.Δ/τος, να επιλέγουν τον Κλάδο Παροχών Ασθενείας του άλλου Ασφαλιστικού Οργανισμού. Έναρξη ισχύος του Δ/τος Άρθρ.3.-Η ισχύς αυτού του Δ/τος, αρχίζει από την πρώτη του μεθεπόμενου μήνα, από τη δημοσίευσή του στην Εφημερίδα της Κυβέρνησης.